इंडोनेशिया की तुनजुंग ने 29 मिनट में 21-8, 21-8 से हराया, पहली बार जीता वर्ल्ड टूर खिताब
Madrid Spain Masters Super 300 Badminton Tournament - PV Sindhu vs Gregoria Tunjung. वर्ल्ड नंबर-12 तुनजुंग ने उन्हें फाइनल में वापसी का मौका नहीं दिया और दोनों गेंमों को आसानी से  8-21, 8-21 से जीत लिया। तुनजुंग का सिंधु के खिलाफ यह पहली जीत है।
डबल ओलिंपिक मेडलिस्ट पीवी सिंधु स्पेन मास्टर्स सुपर 300 बैडमिंटन टूर्नामेंट का फाइनल मुकाबला हार गई हैं। उन्हें इंडोनेशिया की ग्रेगोरिया मारिस्का तुनजुंग ने 21-8, 21-8 से सीधे गेम में हराया। 29 मिनट चले इस मुकाबले में वर्ल्ड नंबर-12 तुनजुंग ने भारतीय स्टार को वापसी का मौका नहीं दिया। यह तुनजुंग की सिंधु के खिलाफ यह पहली जीत है। उन्होंने पहली बार वर्ल्ड टूर टाइटल जीता है।
तुनजुंग को 7 बार हरा चुकी हैं सिंधु
इस मैच से पहले इंडोनेशियाई खिलाड़ी को पीवी सिंधु ने 7 बार हराया था। यहां से तुनजुंग के खिलाफ विजयी रिकॉर्ड तोड़ा है।
सेमीफाइनल में तुनजुंग ने मारिन और सिंधु ने मिन को हराया
12वें नंबर की तुनजुंग ने सेमीफाइनल में टॉप सीड और रियो ओलिंपिक चैंपियन कैरोलिना मारिन को हराया था, जबकि सिंधु ने सेमीफाइनल में सिंगापुर की येओ जिया मिन को 24-22, 22-20 से हराते हुए फाइनल में जगह बनाई।
इस मैच से पहले सिंधु का पलड़ा भारी माना जा रहा था। इस मुकाबले से पहले सिंधु और येओ जिया मिन 3 बार एक-दूसरे का सामना किया था, जिसमें सिंधु ने तीनों बार बाजी मारी थी। दोनों खिलाड़ियों की आखिरी मुलाकात बर्मिंघम में 2022 राष्ट्रमंडल खेलों के सेमीफाइनल में हुई थी, जिसमें सिंधु ने 21-19, 21-17 से जीत दर्ज की थी। अब दोनों खिलाड़ियों का रिकॉर्ड 4-0 का हो गया है।
इस साल पहली बार फाइनल में पहुंचीं सिंधु
सिंधु के लिए इस साल किसी टूर्नामेंट के फाइनल में पहुंचने का यह पहला मौका है। दूसरी वरीयता प्राप्त सिंधु लंबे समय तक चोट के कारण बाहर रहने के बाद वापसी करते हुए लय हासिल करने के लिए जूझ रही थीं और इस साल के पिछले कुछ टूर्नामेंटों में दूसरे राउंड की बाधा को भी पार नहीं कर पा रही थीं।
इससे पहले सिंधु इस साल लगातार तीसरे टूर्नामेंट के पहले दौर से बाहर हुई थीं। वह इस साल जनवरी में खेले गए इंग्लैंड ओपन, मलेशिया ओपन और इंडिया ओपन के पहले दौर से बाहर हो गई थीं।